প্রধান অতিথির বক্তব্যে সংসদের ডেপুটি স্পিকার অ্যাডভোকেট মো. ফজলে রাব্বী মিয়া বলেন, আমরা জানি, প্রধানমন্ত্রী শিশুদের ব্যাপারে অত্যন্ত সহানুভূতিশীল এবং শিশু নির্যাতনকারীদের ব্যাপারে তিনি জিরো টলারেন্স নীতি গ্রহণ করেছেন। তারপরেও আমি শিশুদের উন্নয়নে পৃথক অধিদপ্তর গঠনের ব্যাপারে সুপারিশ করবো। তিনি আরও বলেন, বাংলাদেশের শিশু অধিকার আরও সুসংহত করার ক্ষেত্রে এই রকম একটি অধিদপ্তর প্রতিষ্ঠা করা জরুরি এবং এই বিষয়ে সংসদে প্রধানমন্ত্রীকে অনুরোধ করবো।